CELEX: C2004/106/106
Language: el
Date: 2004-04-30 00:00:00
Title: Απόφαση του Πρωτοδικείου της 3 ης Μαρτίου 2004 — Στην υπόθεση Τ-48/01, François Vainker και Brenda Vainker κατά Ευρωπαϊκού Κοινοβουλίου (Υπάλληλοι — Επαγγελματική νόσος — Άρθρο 73 του ΚΥΚ — Αγωγή αποζημιώσεως — Παρατυπίες κατά τη διάρκεια της διαδικασίας με σκοπό την αναγνώριση της επαγγελματικής αιτίας της νόσου — Ζημία — Ζημία την οποία υπέστη η σύζυγος πρώην υπαλλήλου)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/55
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 3ης Μαρτίου 2004
   Στην υπόθεση Τ-48/01, François Vainker και Brenda Vainker κατά Ευρωπαϊκού Κοινοβουλίου (1)
   
   (Υπάλληλοι - Επαγγελματική νόσος - Άρθρο 73 του ΚΥΚ - Αγωγή αποζημιώσεως - Παρατυπίες κατά τη διάρκεια της διαδικασίας με σκοπό την αναγνώριση της επαγγελματικής αιτίας της νόσου - Ζημία - Ζημία την οποία υπέστη η σύζυγος πρώην υπαλλήλου)
   (2004/C 106/106)
   Γλώσσα διαδικασίας: η αγγλική
   Στην υπόθεση Τ-48/01, François Vainker, πρώην υπάλληλος του Ευρωπαϊκού Κοινοβουλίου, και Brenda Vainker, σύζυγός του, κάτοικοι Middlesex (Ηνωμένο Βασίλειο), εκπροσωπούμενοι από τους J. Grayston και A. Bywater, δικηγόρους, κατά Ευρωπαϊκού Κοινοβουλίου (εκπρόσωποι: H. von Herzen, D. Moore και D. Waelbroeck), με αντικείμενο τρεις αγωγές αποζημιώσεως ασκηθείσες βάσει των άρθρων 236 ΕΚ και 288, δεύτερο εδάφιο, ΕΚ, με σκοπό την αποκατάσταση των ζημιών που φέρεται ότι υπέστησαν, αφενός, ο F. Vainker λόγω του ότι έχει προσβληθεί από επαγγελματική νόσο και, αφετέρου, οι ενάγοντες, λόγω της μη ορθής εξετάσεως εκ μέρους του εναγομένου οργάνου, της προβλεπόμενης στον Κανονισμό Υπηρεσιακής Καταστάσεως αιτήσεως αποζημιώσεως του άρθρου 73 του ΚΥΚ, το Πρωτοδικείο (δεύτερο τμήμα), συγκείμενο από τους N. J. Forwood, πρόεδρο, J. Pirrung και A.W.H. Meij, δικαστές, γραμματέας: H. Jung, εξέδωσε στις 13 Μαρτίου 2004 απόφαση με το ακόλουθο διατακτικό:
   
               1)
            
            
               Υποχρεώνει το Κοινοβούλιο να καταβάλει στον ενάγοντα F. Vainker το ποσόν των 60 000 ευρώ.
            
         
               2)
            
            
               Υποχρεώνει το Κοινοβούλιο να καταβάλει στον ενάγοντα F. Vainker το ποσόν των 8 244,94 GBP ως επιστροφή των αμοιβών των δικηγόρων κατά τη διάρκεια της διαδικασίας με σκοπό την αναγνώριση της επαγγελματικής αιτίας της νόσου του F. Vainker.
            
         
               3)
            
            
               Υποχρεώνει το Κοινοβούλιο να καταβάλει στον ενάγοντα F. Vainker αντισταθμιστικούς τόκους επί του ποσού των 617 617,94 ευρώ, από της 29ης Νοεμβρίου 1999 και μέχρι της 9ης Ιανουαρίου 2002. Το ποσοστό των τόκων αυτών υπολογίζεται βάσει του σταθερού επιτοκίου που καθορίζεται από την Ευρωπαϊκή Κεντρική Τράπεζα για τις κύριες εργασίες αναχρηματοδοτήσεως, εφαρμοστέου κατά την εν λόγω χρονική περίοδο, προσαυξημένου κατά δύο μονάδες.
            
         
               4)
            
            
               Απορρίπτει την αγωγή κατά τα λοιπά.
            
         
      (1)  EE C 186 της 30.6.01.